Държавен вестник, бр. 102, 2012 г., стр. 61

БРОЙ  102	
Д Ъ Р Ж А В Е Н  В Е С Т Н И К 	
СТР.  61  
УКАЗ № 426
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за физическото възпитание и спорта, приет от 
ХLI Народно събрание на 7 декември 2012 г.
Издаден в София на 17 декември 2012 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
ЗАКОН
за изменение и допълнение на Закона за 
физическото възпитание и спорта (обн., ДВ, 
бр. 58 от 1996 г.; Решение № 8 на Конституци­
онния съд от 1997 г. – бр. 53 от 1997 г.; изм., 
бр. 124 от 1998 г., бр. 51 и 81 от 1999 г., бр. 53 
от 2000 г.; попр., бр. 55 от 2000 г.; изм., бр. 64 
от 2000 г., бр. 75 от 2002 г.; Решение № 6 на 
Конституционния съд от 2002 г. – бр. 95 от 
2002 г.; изм., бр. 120 от 2002 г., бр. 96 от 2004 г., 
бр. 88 и 103 от 2005 г., бр. 30, 34, 36 и 80 от 
2006 г., бр. 41, 46 и 53 от 2007 г., бр. 50 от 
2008 г., бр. 74 от 2009 г., бр. 50 и 96 от 2010 г. 
и бр. 35 и 99 от 2011 г., бр. 45 и 87 от 2012 г.)
§ 1. В чл. 59б се правят следните изменения 
и допълнения:
1. В ал. 2:
а) в т. 5 след думите „отпускане на“ се 
добавя „пожизнена“;
б) създават се т. 7, 8 и 9:
„7. отпускане на пожизнена месечна пре­
мия за личните треньори на олимпийските 
медалисти, придобили право на пенсия за 
осигурителен стаж и възраст по смисъла на 
Кодекса за социално осигуряване;
8. отпускане на пожизнена месечна премия 
на старши треньорите на сборните олимпийски 
отбори по съответния спорт, придобили право 
на пенсия за осигурителен стаж и възраст по 
смисъла на Кодекса за социално осигуряване;
9. отпускане на еднократна парична помощ 
на деца на олимпийските медалисти, прекрати­
ли активна състезателна дейност, чието право 
по ал. 2, т. 5 е прекратено поради смърт.“
2. В ал. 3 след думите „ал. 2, т. 5“ се по­
ставя запетая и се добавя „7 и 8“. 
3. Алинеи 4 и 5 се изменят така:
„(4) Средствата по ал. 2, т. 5 за един медал 
се определят, както следва:
1. златен медал на олимпийски игри – три 
минимални работни заплати, установени за 
страната;
2. сребърен медал на олимпийски игри – де­
ветдесет на сто от три минимални работни 
заплати, установени за страната;
3. бронзов медал на олимпийски игри – осем­
десет на сто от три минимални работни за­
плати, установени за страната.
(5) Разпоредбата на ал. 4 се прилага съот­
ветно и за отпускане на месечна премия за 
олимпийските медалисти от игрите за глухи 
„Дефлимпикс“ и от параолимпийски игри, пре­
кратили активната си състезателна дейност.“
4. Създават се ал. 6 – 13:
„(6) Средствата по ал. 2, т. 7 и 8 са в 
размер на една минимална работна заплата, 
установена за страната, независимо от броя 
посочвания по ал. 7 и/или ал. 8.
(7) Право на месечна премия по ал. 2, т. 7 
имат личните треньори, които:
1. са посочени от съответния олимпийски 
медалист в декларация, представена пред 
Българския олимпийски комитет; 
2. са били пряко ангажирани с трениро­
въчната дейност на олимпийските медалисти 
за срок не по-малък от 4 години.
(8) Право на месечна премия по ал. 2, 
т. 8 имат старши треньори на сборния олим­
пийски отбор по съответния спорт, в който 
има спечелени олимпийски медали, които са 
участвали в подготовката на отбора най-малко 
един пълен олимпийски цикъл.
(9) Право на парична помощ по ал. 2, т. 9 
имат децата на олимпийските медалисти 
по смисъла на чл. 5, ал. 1 и 2 от Закона за 
наследството, които не са навършили пълно­
летие, както и лицата, които са навършили 
18-годишна възраст при кандидатстване във 
висше училище по смисъла на ал. 10, т. 2, но 
не по късно от 25-годишна възраст.
(10) Еднократната парична помощ по ал. 2, 
т. 9 не може да бъде в размер, по-голям от 
размера на месечната премия, получавана 
от олимпийския медалист по реда на ал. 4, 
и се отпуска:
1. за лечение, което включва разходи за 
животоспасяваща операция, за закупуване 
на лекарствени продукти или медицински 
изделия, които не се финансират от Наци­
оналната здравноосигурителна каса, а при 
необходимост и транспортните разходи в двете 
посоки, и престоя на детето и на един негов 
придружител в страната или чужбина при 
извършване на животоспасяваща операция;
2. при кандидатстване във висше учили­
ще, при завършено средно образование, с 
минимален общ успех „много добър“ 4,50, за 
насърчаване на развитието на изявени дарби 
и таланти при успешно представяне на ре­
гионално, национално и/или международно 
ниво, при участие в състезания, олимпиади 
или други форуми – в случаите, когато дохо­
дът на член от семейството е по-нисък или 
равен на дохода по чл. 4 от Закона за семейни 
помощи за деца.